Robert Plant
Robert Anthony Plant (sündinud 20. augustil 1948 West Bromwichis) on Suurbritannia laulja, tuntud eelkõige Led Zeppelini laulusolistina. Plant huvitus laulmisest ja rokkmuusikast juba varases eas. Pärast Led Zeppelini laialiminekut 1980. aastal on Robert Plant tegutsenud sooloartistina. Album "Raising Sand" (2007) võitis 2009. aastal Grammy auhinna. Ajakirja Rolling Stone 2008. aasta väljaandes jõudis Robert Plant läbi aegade parimate laulusolistide edetabelis 15. kohale. 2011. aastal valisid lugejad Planti parimaks lauljaks läbi aegade. 16. juunil 2014 esines ta Saku Suurhallis.